Ær kunnu fáa mjólkafepur 1-2 mánaðir fyri lembing og til stutt eftir lembing. Orsøkin er, at innihaldið av kalcium í blóðinum verður ov lítið. Mjólkafepurin vísir seg við, at ærin verður lin, vøddarnir lammast, og ærin sleppur ikki á føtur. Kropshitin verður ov lágur. Verður ærin ikki viðgjørd, doyr hon. Skamtur: 60–80 ml í stóra einnýtissproytu, sum verður sprænt inn undir skinnið framman fyri herðablaðið.